محمد منیم

محمد منیم نذیر (پیدٲیش 1983) چھ اَکھ ہِندوستٲنؠ گلوکار ، نغمہ نگار تہٕ شٲیِر یُس کشمیری اردو تہٕ ہندی زبانن مَنٛز گؠوان چھُ تہٕ لیکھان چھُ۔ وادی کشمیر کِس سرینگرس مَنٛز روزن وول منیم چھُ الیف راک بینڈک مرکزی گلوکار یُس تٔم 2008 مَنٛز قٲیم کوٚر۔ منیم چھ سۄ موٗسیٖٛقی بناونہٕ خٲطرٕ زاننہٕ یوان یَتھ مَنٛز کشمیری رؠوٲیتی تہٕ لوکہٕ طرزن،مغربی تہٕ عصری صنفن سٟتؠ ملاونہٕ چھےٚ آسان۔

زٲژ:کٲشِرؠ لوٗکھ
زٲژ:زِنٛدٕ لوٗکھ
زٲژ:Articles with hCards
زٲژ:Short description is different from Wikidata
زٲژ:Articles with short description

 اِبتِدٲیی زندگی تہٕ تٲلیٖم 

محمد منیم زاو 1983 تھس مَنٛز سرینگرس مَنٛز یۄس تَمہِ ساتہٕ ہندوستانچ ریاستھ جموں و کشمیرس مَنٛز یِوان اوس تہٕ حالس مَنٛز چھُ یہِ سکھ مرکزی عَلاقہٕ۔ مونیمن کٔر سِریٖنَگَر کس آل بوائے ٹنڈیل بِسکو سکوٗلَس مَنٛز پؠٹھ تٲلیٖم حٲصِل۔ نو ؤری وٲنٛسہِ مَنٛز آو سُہ دہرادون، اتراکھنڈ کِس أکس بورڈنگ سکولس مَنٛز سوزنہٕ۔ سہ گوٚو ڈھایہِ ؤری پَتہٕ واپَس سرینگر۔ أمہ کٕر گۄڈنچہ لٹہ 1998 تھس مَنٛز 15 ؤری وٲنٛسہ مَنٛز سرینگر کِس شیر کشمیر انٹرنیشنل کنوینشن سینٹرس مَنٛز این آی آی ٹی تقریٖب باپَتھ پرفارم۔ منیم بڈیو سرینگرس مَنٛز 1990 تہٕ 2000 کس اِبتداہَس یمہ ساتہٕ اَتھ علاقس مَنٛز تشددس ییٚمیک اثر أمؠ سٕنٛدِس فنس پؠٹھ پیوٚو۔ 2000 مَنٛز کوٚر تٔمؠ پانہٕ گِتار بجاونک طریٖقہٕ ہیٚچھُن شروٗع۔ سہ گوٚو 2001 مَنٛز اعلی تٲلیٖم خٲطرٕ کَرنہٕ خٲطرٕ پونے ، أمؠ کٔر انجینئرنگ مَنٛز ڈگری حٲصِل تہٕ کٔرٕنؠ بزنس ایڈمنسٹریشنس مَنٛز ماسٹرز ڈگری حٲصل۔ سہ چھُ  ونان ز تٔمس آو 2003 مَنٛز نفرت انگیز حَملہٕ سامنہٕ یَتھ مَنٛز سُہ سؠٹھاہ زخمی گوٚو۔

 موٗسیٖقی پیشورانہٕ زندگی 

منیمن کوٚر اَکھ یوٹیوب چینل شروٗع تہٕ بنوو 2007 مَنٛز ریوربنشنس پؠٹھ اَکھ کھاتہٕ ییٚتہ تیم پرٛانؠن کٲشرؠن گؠونن ہٕنٛد نٔوؠ ورجن اپلوڈ کٔر۔ تٔمؠ کٔر أکس ایم این سی مَنٛز نوکری ترٛٲوتھ 2008 مَنٛز ہاردک واگھیلا تہٕ پونے ہس مَنٛز أمؠ سٕنٛدؠن کالیٚج کیٚن باقٕے دوستن سٟتؠ مِلِتھ ہایی وے 61 ناوُک اَکھ راک بینڈ قٲیِم۔ یہِ بینٛڈ  آو پتہٕ أکی پروڈکشن ہاوسن دستخط کرنہٕ تہٕ امیک ناو آو اُردوٗ اچھر  علیف پؠٹھ تھاونہٕ۔ بینٛڈ کیٚن باقٕے رُکنَن مَنٛز چھِ امیت گڈگل، امان مورونی تہٕ کرن چترا دیشمکھ شٲمِل۔

بینڈن کوٚر 2013 ہس مَنٛز ہِندوستٲنؠ ٹی وی شو کوک سٹوڈیو @ ایم ٹی وی کِس أکِس قسطس پؠٹھ پیش یَتھ مَنٛز تمو شٲیِر مہجور سٕنٛد کٲشُر دعا ساہیبو ستھ چھم مےٚ چٲنی پیش کٔر۔ 2014 ہس مَنٛز کوٚر تمو کپا ٹی وی خٲطرٕ لوٗکہٕ بٲتھ چیرتھ رِکارڈ۔ بینڈن کوٚر 2017 ہس مَنٛز صوفید ناوٕ اَکھ البم جٲری ، یمٕچہ کامیٲبی سٟتؠ گے تم مرکزی دھارس مَنٛز مَقبوٗل۔ موسیٖقی ویڈیو للناوتھ یُس یہندِ اَکہِ ایلبمُک بٲتھ چھُ زیوٗن 2018 کِس دادا صاحب پھالکے فلم فیسٹیولس مَنٛز بہتٔریٖن موٗسیٖقی ویڈیو یَنام۔ 

دَسَمبَر 2018 ہس مَنٛز کوٚر بینڈن اَکھ سِنگل شایع یَتھ رایڈ ہوم ناو چھُ اَتھ مَنٛز چھُ کٲشُر لوٗکہٕ فنکار نور محمد شٲمِل۔ یہِ اوس مشہوٗر بٲتھ وفادار موجی ہُنٛد نو بَناوٹھ۔ منیمن ووٚن زِ سُہ چھُ پرٛانؠن فنکارن ہنٛد دستاویز بناون تہٕ تِہٕنٛز فنکٲری برقرار تھاوُن یژھان۔ أمؠ سُنٛد اَکھ بٲتھ آو 2018 چہ ہِندی زبٲنؠ ہنٛز ہندوستٲنؠ فِلِم لیلا مجنو  ہس مَنٛز  ہؠدایتھ کار امتیاز علی سٕنٛد ذٔریعہٕ اِستِمال کرنہٕ۔ منیمن ووٚن زِ علی ین کوٚر تس پرژھنہٕ وَرٲے کتیو چھُکھو بٲتھ استمال مَگر أمؠ دیُت کوٚر بینڈُک ذِکِر۔ 2019 مَنٛز آو منیم فلم تورباز خٲطرٕ ڈایلاگ لیکھنہٕ خٲطرٕ شٲمِل کرنہٕ یَتھ مَنٛز أمؠ سٕنٛد بینڈک اَکھ بٲتھ تہِ اوس۔ بینڈن کوٚر 2021 ہس مَنٛز پَنُن دوٚیٛم ایلبم ' سیاہ ' شایَع۔ 

 2023: "کیا کَرِ کورِ مول" 
مئی 2023 ہس مَنٛز کوٚر بینڈن کوک سٹوڈیو ہِندوستان کِس أکِس قسطس خٲطرٕ کیا کَرِ کورِ مول بٲتس خٲطرٕ نور محمدس سٟتؠ دوٚیٛمہِ لَٹہِ کٲم یَتھ مَنٛز جۆمِچ گلوکارہ آشیما مہاجن تہ ٲس مرکزی زنان آوازس خٲطرٕ۔ یہِ بٲتھ چھُ 2018 ہَس مَنٛز بنٛڈ دٔسؠ اَکہِ اصلی گؠونُک نو ورجن۔ اَتھ گؠونَس مَنٛز اوس وَنوُن تہٕ شٲمِل یُس زنانہٕ ہنٛد اکہ جَمٲژ طَرفہٕ گؠون ینہِ وول رؠوٲیتی کٲشُر خاندر بٲتھ چھُ۔ اَتھ بٲتھس آے شایَع گژھنہٕ پَتہٕ 13 ہن دۄہَن مَنٛز یوٹیوبس پؠٹھ 10 ملین وُچھن وٲلی حٲصل۔

 شٲیِری 

منیم چھُ اُردوٗ تہٕ کٲشرِ زَبٲنؠ مَنٛز شٲیِری لیکھان۔ سُہ چھُ پونے کِس سمبیوسس انٹرنیشنل یونیورسٹی مَنٛز اُردوٗ شٲیِر

ررناوانوان۔

 ذٲتی زندگی 

منیم چھ کٲشُر. سہ چھ ممبئی مَنٛز موسیٖقی بناوان، پونے مَنٛز پرناوان تہٕ سرینگرس مَنٛز چھُ أمؠ سُنٛد خاندان روزان۔

 فِلمہٕ 

 فلم 
ؤریعُنٛوانبٲتھنوٹ2018لیلا مجنو" کتیو چھُکھو "

 ٹیلی وجن 
ؤریشوبٲتھنوٹ2023کوک سٹوڈیو بھارت" کی کَرِ کورِ مول

 حَوالہٕ